जयपुर। सूचना प्रौद्योगिकी और संचार विभाग ने सूचना सहायक की भर्ती के लिए 16 जून को होने वाली परीक्षा स्थगित कर दी है। विभाग को इसके लिए करीब 70 हजार आवेदन आए। इतने आवेदकों की परीक्षा के लिए तैयारी नहीं होने से इसे स्थगित करना पड़ा।
विभाग ने 6300 सूचना सहायकों की भर्ती के लिए 25 अप्रैल को विज्ञापन जारी किया था। इस पद के लिए कम्प्यूटर में डिग्री, पॉलीटेक्निक डिप्लोमा, ओ लेवल या इनके समकक्ष योग्यताधारी 30 मई तक आवेदन कर सकते थे। अधिकारियों को करीब 40 हजार आवेदन मिलने की उम्मीद थी।
ऐसे में 16 जून को ऑनलाइन होने वाली परीक्षा के लिए विभाग ने 45 हजार कंप्यूटरों की व्यवस्था कर रखी थी। विभाग को अंतिम तिथि तक राज्यभर से 69,591 आवेदन मिले। ऐसे में परीक्षा स्थगित करने का निर्णय करना पड़ा।
॥अधिक संख्या में आवेदन आने से परीक्षा स्थगित की गई है। शीघ्र ही आवेदकों के हित में तारीख और व्यवस्था सुनिश्चित कर नई तारीख घोषित की जाएगी।
-आर.सी.गुप्ता, ओएसडी, सूचना प्रौद्योगिकी एवं संचार विभाग
hin_Deva hin_Deva hin_Deva hin_Deva hin_Deva